stanford-oval/wikipedia huggingface dataset:
Mirja-Liisa Herhi

Mirja-Liisa Herhi (13. toukokuuta 1956 Turku – 4. toukokuuta 2015 Tampere) oli suomalainen tanssitaiteilija ja tanssipedagogi, joka sai työstään vuonna 2014 tanssitaiteen valtionpalkinnon.
Herhi teki paljon uraauurtavaa työtä tanssitaiteen ammattikoulutuksen puolesta. Hän toimi tanssitaiteen opiskelumahdollisuuksien puolustajana muun muassa erilaisissa opetushallituksen asiantuntijaryhmissä. Hän oli muun muassa käynnistämässä Turun konservatoriossa vuonna 1993 aloitettua Suomen ensimmäistä ammatillista tanssin toisen asteen koulutusohjelmaa. Herhin oman opetusala oli baletti, ja opettajana hän sitoutui erityisesti oppilaiden kehittymiseen, tanssiteknisen sisällön laatuun ja yksilölliseen ohjaamiseen.
Herhi esiintyi itse vanhaan musiikkiin ja historialliseen tanssiin erikoistuneessa Ensemble Fiorettossa, jonka perustajajäseniin hän myös kuului. Herhi toi myös Suomeen monia historiallisen tanssin huippuosaajia.
Herhi kuoli vuonna 2015 sairauteen.
Mirin

Mirin
Kulho miriniä.
Mirin (味醂) on makeaa kellertävää alkoholipitoista nestettä, jolla on tärkeä osa maustamisessa japanilaisessa ruoanlaitossa. Mirin valmistetaan riisistä ja alkoholista, ja valmistukseen käytetään hiivasientä Aspergillus oryzae. Sen alkoholipitoisuus on alkujaan ollut yleensä noin 14 %, mutta alkoholisääntelyn vuoksi myynnissä olevassa mirinissä on alkoholia yleensä vain hiven.
Miriniä käytetään usein paistetun kalan maustamiseen. Sitä on  runsaasti myös muissa japanilaisissa resepteissä, kuten teriyakissa. Sitä voi käyttää sokerin sijasta, mutta sitä on käytettävä varoen, sillä maku on melko voimakas.
Narimantas

Herttua Narimantas (n. 1298–1348) oli liettualainen ruhtinas jonka Novgorod kutsui sotapäällikökseen ja joka sai vuonna 1333 läänityksikseen Käkisalmen, Kaprion, Pähkinälinnan ym.
Hänen isänsä oli kuningas Gediminas. Hänen poikiaan oli herttua Patrikas. Narimantaksesta polveutuu Golitsinin ruhtinassuku.
Motlatsi Ramafole

Motlatsi Ramafole (s. 5. syyskuuta 1962 Maseru) on lesotholainen diplomaatti. Hänestä tuli keväällä 2009 maansa pysyvä YK-edustaja. Tätä nimitystä ennen hän oli muun muassa toiminut pysyvänä edustajana Afrikan unionissa ja suurlähettiläänä Etiopiassa vuodesta 2005. Ramafole on toiminut myös juristina. Hän valmistui Lesothon kansallisesta yliopistosta. Hän on leski, ja hänellä on kolme lasta.
Mirinda

Mirinda-pullo
Mirinda on PepsiCo:n valmistama, Espanjasta lähtöisin oleva appelsiininmakuinen virvoitusjuoma. Mirindasta on tarjolla muitakin makuja, kuten omena ja mansikka.
Aiheesta muualla

Kuvia tai muita tiedostoja aiheesta Mirinda Wikimedia Commonsissa
Mirindan kotisivut (Arkistoitu – Internet Archive) (englanniksi)
Nikolai Virta

Nikolai Jevgenjevitš Virta (ven. Никола́й Евге́ньевич Вирта́, oikealta sukunimeltään Karelski, Каре́льский; 19. joulukuuta 1906 Tambovin läänin Kalikinon kylä – 9. tammikuuta 1976 Moskova) oli neuvostovenäläinen kirjailija.
Nikolai Karelski syntyi maalaispapin perheeseen. Bolševikit teloittivat hänen isänsä Antonovin kapinan aikana vuonna 1921. Nikolai Karelski työskenteli sanomalehtien toimittajana ja alkoi vähitellen julkaista kertomuksia ja näytelmiä. Kirjailijanimekseen hän omaksui karjalaisista esi-isistään muistuttavan Virran. Antonovin kapinasta kertova ensimmäinen romaani Odinotšestvo (”Yksinäisyys”, 1935) sai vuonna 1941 Stalin-palkinnon. Suomen talvisodan ja toisen maailmansodan aikana Virta toimi sotakirjeenvaihtajana. Sodan jälkeen Stalin-palkinnon saivat myös näytelmät Hleb naš nasuštšnyi (”Jokapäiväinen leipämme”, 1947) ja Zagovor obretšonnyh (”Tuhoon tuomittujen salaliitto”, 1948) sekä elokuvan Stalingradskaja bitva (Stalingradin päiviä ja öitä, toinen osa Stalingradin taistelu 2, 1949) käsikirjoitus. Virta erotettiin Neuvostoliiton kirjailijaliitosta väärinkäytösten takia vuonna 1954, mutta hänet hyväksyttiin pian jälleen liiton jäseneksi. Hänen kirjailijanuransa jatkui 1970-luvulle saakka.
Virran lyhytaikainen suosio selittyy sopeutumisella Stalinin ajan propagandaan. Myöhemmin häntä pidettiin esimerkkinä ristiriidattomuuden teorian soveltamisesta.
Murderworks

| Murderworks Rotten Sound |
| --- | --- | --- |

Studioalbumin tiedot
 Julkaistu: 17. kesäkuuta 2002
 Tuottaja(t): Mieszko Talarczyk
 Tyylilaji: grindcore
 Kesto: 28.33
 Levy-yhtiö: Deathvomit Records Relapse Records
Rotten Soundin muut julkaisut
| 8 Hours of Lobotomy 2001 | Murderworks 2002 | Seeds of Hate 2002 |
Murderworks on Rotten Soundin vuonna 2002 julkaistu kolmas albumi.
Kappaleet

Targets – 1.59
Void – 0.44
Revenge – 01.50
Lies – 1.08
Doom – 1.48
Iq – 3.18
Insects – 0.28
Seeds – 2.21
Suffer – 0.11
Obey – 3.16
Edge – 1.40
Lobotomy – 2.41
Insane – 2.03
Agony – 5.06
Kokoonpano

Keijo Niinimaa – laulu
Kai Hahto – rummut
Mika Häkki – basso
Mika Aalto – kitara
Arvostelut

Imperiumi:  8/10
Soundi:
Aiheesta muualla

Murderworks Discogsissa. (englanniksi)
Albumi Murderworks Encyclopaedia Metallum -sivustolla (englanniksi)
Rotten Sound
| Keijo Niinimaa • Mika Aalto • Sami Latva • Kristian ToivainenToni Pihlaja • Ville Väisänen • Kai Hahto • Masa Kovero • Jorma Hirvonen • Pekka Ranta • Mika Häkki • Juha Yli-Koski |
| --- | --- |
Studioalbumit:  Under Pressure • Drain • Murderworks • Exit • Cycles • Cursed • Abuse to Suffer • Apocalypse
EP:t:  Sick Bastard • Psychotic Veterinarian • Loosin' Face • Still Psycho • Consume to Contaminate • The Rotten Sound • Napalm • Species at War • Suffer to Abuse
Kokoelmat:  From Crust 'Til Grind
Split-albumit:  Splitted Alive • 8 Hours of Lobotomy • Seeds of Hate
Singlet:  ”Curses”
Videografia:  Murderlive
Nykypäivä (aikakauslehti)

Nykypäivä oli vuosina 1935–1939 ilmestynyt kulttuuriradikaalinen aikakauslehti, joka poliittiselta linjaltaan oli lähellä Kansallisen Edistyspuolueen vasemmistosiipeä. Lehden päätoimittajana oli 1935–1937 Matti Salonen (myöh. Kurjensaari) ja 1938–1939 E. J. Paavola. Lehteä tukivat taloudellisesti muun muassa pääjohtaja A. K. Cajander ja professori Väinö Lassila. Siihen kirjoittivat muun muassa Olavi Paavolainen, Toivo Pekkanen, Helvi Hämäläinen, Nyrki Tapiovaara ja Ensio Hiitonen. Toimitusneuvostoon kuuluivat muun muassa Arvo Inkilä, Sakari Tuomioja ja kirjailija Selma Anttila.
Aiheesta muualla

Nykypäivä-lehden numerot vuosilta 1935–1937 digitaalisessa muodossa, Työväenliikkeen kirjasto, Digitaalinen arkisto
No Way Back (EP)

| No Way Back Norther |
| --- | --- | --- |

EP-levyn tiedot
 Äänitetty : Sonic Pump -studioilla joulukuussa 2006 ja Astia-studioilla tammikuussa 2007
 Julkaistu: 21. helmikuuta 2007
 Tuottaja(t): Norther
 Tyylilaji: melodinen death metal progressiivinen metalli
 Kesto: 20.55
 Levy-yhtiö: Suomen Musiikki
Listasijoitukset
  Suomen virallinen singlelista: 1.
Northerin muut julkaisut
| Till Death Unites Us 2006 | No Way Back 2007 | N 2008 |
No Way Back on suomalaisen metalliyhtye Northerin 21. helmikuuta 2007 julkaistu minialbumi. Se sijoittui julkaisunsa jälkeisellä listaviikolla Suomen virallisen singlelistan ensimmäiseksi.
Minialbumin kappalemateriaali koostuu neljästä ennenjulkaisemattomasta kappaleesta sekä aiemmin V2 – Jäätynyt enkeli -elokuvan soundtrackillä julkaistusta "Frozen Angel" -kappaleesta. Kappaleesta julkaistu musiikkivideo sisältää kohtauksia elokuvasta, jossa yhtye myös itse esiintyi. Kappaleiden sävellyksestä ja sanoituksesta vastasivat yhtyeen kitaristi-laulajat Petri Lindroos ja Kristian Ranta.
Kappaleet

Frozen Angel – 4.07 (säv. Ranta, san. Ranta)
C.U.S. – 3.13 (säv. Lindroos, Ranta, san. Ranta)
No Way Back – 5.20 (säv. Lindroos, san. Lindroos)
Reach Out – 3.38 (säv. Ranta, san. Ranta)
Close Your Eyes – 4.37 (säv. Lindroos, san. Lindroos)
Kokoonpano

Jukka Koskinen – basso
Petri Lindroos – laulu, kitara
Tuomas Planman – kosketinsoittimet
Kristian Ranta – kitara, puhdas laulu
Heikki Saari – rummut
Arvostelut

Imperiumi.net:
Aiheesta muualla

No Way Back -sikermä Northerin virallisella sivustolla (mp3, 5,6 Mt)
Frozen Angel -musiikkivideo Northerin virallisella sivustolla (mpg, 41,3 Mt)
No Way Back (EP) Discogsissa. (englanniksi)
Albumi No Way Back (EP) Encyclopaedia Metallum -sivustolla (englanniksi)
Norther
| --- | --- |
Albumit:   Dreams of Endless War  Mirror of Madness  Death Unlimited  Till Death Unites Us  N  Circle Regenerated 
EP:t:   Solution 7  No Way Back 
DVD:t:  Spreading Death
Montrose (Colorado)

| Montrose |
| --- | --- |
 South Townsend Avenue Montrosessa.

 Koordinaatit: 38°28′37″N, 107°51′56″W 
Valtio:  Yhdysvallat
Osavaltio:   Colorado
Piirikunta:  Montrose
Hallinto:  
 – Pormestari:  Barbara Bynum
Pinta-ala:  
 – Kokonaispinta-ala:  46,33 km²
 – Josta vettä:  0,00 km² 
Korkeus:  1 770 m
Väkiluku (2010):  19 132
 – Väestötiheys:  416,82 as./km²
Aikavyöhyke:  UTC-7 (kesäaika UTC-6)
 
 cityofmontrose.org 
Infobox OKVirheellinen NIMI-arvo: 
Montrose on kaupunki Coloradon osavaltiossa Yhdysvalloissa. Sen väkiluku oli vuoden 2010 väestönlaskennassa 19 132. Montrose on Montrosen piirikunnan hallintokeskus.
Barbara Bynum toimii Montrosen pormestarina.
Väestö

Kaupungin asukkaista 73 prosenttia on valkoisia ja 22,38 prosenttia latinalaisamerikkalaisia. 95,9 prosenttia asukkaista on Yhdysvaltain kansalaisia. Kaupungin väestön keski-ikä on 42,3 vuotta.
Kuvia kaupungista

Kaupungintalo.
Kaupunginkirjasto.
Metodistikirkko.
Aiheesta muualla

Kuvia tai muita tiedostoja aiheesta Montrose (Colorado) Wikimedia Commonsissa
Kaupungin kotisivut
Nykyrkan piiri

| Nykyrkan piiri |
| --- | --- |
 Nykyrkan kirkko
 fiNykyrkan piiri 
 57°55′08″N, 13°51′25″E 
Valtio:   Ruotsi
Maakunta:  Länsi-Götanmaa
Lääni:  Jönköpingin lääni
Kunta:  Mullsjön kunta
Piirikoodi:  107163
Väestö
Väkiluku (2022):  5 970 
Nykyrkan piiri (ruots. Nykyrka distrikt) sijaitsee Mullsjön kunnassa Ruotsissa. Sen väkiluku on 5 970  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Mullsjön kunnan piirit
Montrose

Montrose tarkoittaa muun muassa seuraavia:
Paikannimi

Montrose, kylä Brittiläisessä Kolumbiassa
Montrose, kaupunki Coloradon osavaltiossa
Montrose, kaupunki Skotlannissa
Sukunimi

James Graham (1612–1650), skotlantilainen sotilas
Lewis Montrose, englantilainen jalkapalloilija
Louis Montrose, yhdysvaltalainen kirjallisuudentutkija
Ronnie Montrose (1947-2012), yhdysvaltalainen kitaristi
Muita

Montrose, yhdysvaltalainen yhtye
Château Montrose, ranskalainen viinintuottaja
A Legend of Montrose, suom. Vanha tarina Montrosesta, Walter Scottin historiallinen romaani
RAF Montrose, Britannian kuninkaallisten ilmavoimien lentotukikohta
HMS Montrose (D01), Scott-luokan laivueenjohtaja
HMS Montrose (F236), Tyypin 23 fregatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Montrose”, voi hakea sivunnimihaulla, laajalla sivunnimihaulla tai tekstihaulla.
Nikolai Zaremba

Nikolai Zaremba
Nikolai Ivanovitš Zaremba (ven. Никола́й Ива́нович Заре́мба; 15. kesäkuuta 1821 Vitebskin seutu – 8. huhtikuuta 1879 Pietari) oli venäläinen säveltäjä ja musiikkipedagogi.
Zaremba sai Berliinissä opetusta Adolf Bernhard Marxilta ja opiskeli lisäksi Pietarin yliopistossa. Vuodesta 1854 hän johti luterilaisen Pyhien Pietarin ja Paavalin kirkon kuoroseuraa Pietarissa. Vuodesta 1859 Zaremba työskenteli harmonian ja sävellyksen opettajana Venäjän musiikillisen seuran toimipisteessä Pietarissa. Kun Pietarin konservatorio perustettiin vuonna 1862, Zarembasta tuli sen sävellysopettaja. Vuosina 1867–1871 hän toimi Pietarin konservatorion johdossa. Hän oli ensimmäinen musiikin teoriaa venäläisellä terminologialla opettanut henkilö. Zaremban oppilaiden joukossa oli Pjotr Tšaikovski.
Zaremban ajatukset musiikista olivat äärimmäisen konservatiivisia. Hän esimerkiksi yhdisti duurisävellajit hurskauteen ja mollisävellajit syntiin sekä rappioon. Modest Mussorgski viittasi pilkallisesti Zaremban näkemyksiin satiirisessa kappaleessaan Rajok.
Lähetet

1 2 3  Nicholas Slonimsky, Laura Kuhn, Dennis McIntire, Zaremba, Nikolai Baker’s Biographical Dictionary of Musicians, viitattu 19.9.2024 (englanniksi)
No Way Out (2009)

No Way Out 2009 oli showpainin pay-per-view (PPV) -tapahtuma, jonka tuotti World Wrestling Entertainment. Se pidettiin 15. helmikuuta 2009 KeyArenalla Seattlessa, Washingtonissa. Se oli yhdestoista No Way Out -tapahtuma ja samalla myös viimeinen. Tapahtumassa esiintyneet painijat ovat RAW-, SmackDown- ja ECW-brändeistä. Tapahtumassa pidettiin viisi ottelua.
Päätapahtuma RAW-brändistä oli Elimination Chamber -ottelu World Heavyweight -mestaruudesta. Sen voitti Edge, joka eliminoi viimeisenä Rey Mysterion. Tapahtumassa nähtiin myös toinen Elimination Chamber -ottelu, joka käytiin WWE-mestaruudesta, jonka voitti Triple H eliminoimalla viimeisenä The Undertakerin.
Ottelut ja tulokset

| # | Matsit | Stipulaatiot | Aika |
| --- | --- | --- | --- |
| Dark | Melina (c) voitti Beth Phoenixin | Tavallinen matsi WWE Women's Mestaruudesta | ? |
| 1 | Triple H voitti Edgen (c), The Undertakerin, The Big Show’n, Jeff Hardyn ja Vladimir Kozlovin | Elimination Chamber matsi WWE Mestaruudesta | 35:55 |
| 2 | Randy Orton voitti Shane McMahonin | No Holds Barred matsi | 18:16 |
| 3 | Jack Swagger (c) voitti Finlayn (Hornswogglen kanssa) | Tavallinen matsi ECW Mestaruudesta | 07:53 |
| 4 | Shawn Michaels voitti John "Bradshaw" Layfieldin | Tavallinen matsi; jos JBL voittaa, hänestä tulisi Michaelsin jäämistöoikeuden omistaja. | 13:17 |
| 5 | Edge voitti John Cenan (c), Rey Mysterion, Chris Jerichon, Mike Knoxin, ja Kanen | Elimination Chamber matsi World Heavyweight Mestaruudesta. | 29:46 |

Ennen RAW'n Elimination Chamber ottelun alkua Edge hyökkäsi Kofi Kingstonin kimppuun ja paikkasi hänet myös.
Ottelut ja tulokset > Elimination Chamber matsi (SmackDown)

| # | Painija | Esiintyi | Pudottaja | Aika |
| --- | --- | --- | --- | --- |

| 1 | Edge | 1 | Jeff Hardy | 02:59 |
| 2 | Kozlov | 3 | The Undertaker | 22:57 |
| 3 | Big Show | 4 | Triple H | 26:09 |
| 4 | Jeff Hardy | 2 | The Undertaker | 28:28 |
| 5 | Undertaker | 6 | Triple H | 35:55 |
| Voittaja | Triple H | 5 | - | - |
Ottelut ja tulokset > Elimination Chamber (RAW)

| # | Painija | Esiintyi | Pudottaja | Aika |
| --- | --- | --- | --- | --- |

| 1 | Kane | 3 | Rey Mysterio | 09:37 |
| 2 | Mike Knox | 4 | Chris Jericho | 14:42 |
| 3 | Cena | 6 | Edge | 22:22 |
| 4 | Jericho | 2 | Rey Mysterio | 23:54 |
| 5 | Rey Mysterio | 1 | Edge | 29:46 |
| Winner | Edge | 5 | - | - |
No Way Out kronologia

Edellinen: No Way Out (2008)
Seuraava: Viimeinen
Mutijärvi

Mutijärvi voi tarkoittaa seuraavia:
Mutijärvi, järvi Ruovedellä
Mutijärvi, järvi Sodankylässä
| --- | --- |
: Tämä on täsmennyssivu, jolla luetellaan useita samannimisiä järviä.
Mutigney

Mutigney vuonna 1910
Mutigney on kunta Juran departementissa Franche-Comtén hallintoalueella Ranskassa. Kunnassa oli 146 asukasta vuoden 2007 väestönlaskennassa.  Sen pinta-ala on kahdeksan neliökilometriä.
Nationalpolitische Erziehungsanstalten

Nationalpolitische Erziehungsanstalten, lyh. NPEA (suom. Kansallispoliittiset koulutuslaitokset. Yleisesti käytetty kutsumanimitys Napola, joka oli lyhenne termistä Nationalpolitische Lehranstalt suom. Kansallispoliittinen opetuslaitos) olivat natsi-Saksassa toimineita sisäoppilaitoksia. Ne perustettiin ”yhteisöllisiksi koulutuspaikoiksi” lapsille ja nuorisolle sen jälkeen kun Saksan kansallissosialistinen työväenpuolue otti vallan vuonna 1933.[lähde? ]
Koulujen tarkoitus oli kasvattaa Saksalle uusi sukupolvi poliittisia, sotilaallisia ja hallinnollisia johtajia. Niihin pääsivät pelkästään rodullisesti täysin puhtaiksi luokitellut pojat ja tytöt. Päässeiden tuli olla täysin terveitä, eikä kouluihin hyväksytty lapsia, joilla oli ongelmia näön tai kuulon kanssa. Hampaiden tuli olla terveet ja hyvin hoidetut. Myös keskinkertaista korkeampaa älykkyyttä odotettiin ja hakijoiden tuli läpäistä kahdeksan päivää kestävät pääsykokeet.
Napoloihin päässeille pojille annettiin kadettia vastaava arvo Jungmann. Jungmannit olivat iältään 11–18-vuotiaita.
Kouluissa vallitsi sotilaallinen kuri ja järjestys. Varsinkin poikien kouluissa oppilaita kannustettiin keskinäiseen kamppailuun ja nokkimisjärjestyksen luomiseen väkivalloin. Siksi loukkaantumiset olivat yleisiä opetuksen ulkopuolella, mutta myös sen aikana. Noin viidesosa Napoloiden oppilaista karsittiin kouluista erilaisten koulussa saatujen ruumiinvammojen vuoksi.
Morobless

| Morobless Puppa J & Tasottavat |
| --- | --- | --- |

Studioalbumin tiedot
 Julkaistu: 14. kesäkuuta 2006
 Formaatti: CD
 Tyylilaji: reggae
 Kesto: 49.19
 Levy-yhtiö: Fat Belt Records
Puppa J:n muut julkaisut
|   | Morobless 2006 | Oi aikoja! 2009 |
Morobless on reggaeyhtye Puppa J & Tasottavien ensimmäinen studioalbumi, joka julkaistiin 14. kesäkuuta 2006.
Kappaleet

Path of the Red Eye – 4.15
Princess Vanity – 4.07
So Much Fun – 4.12
Sick in the Brain – 4.11
Hourglass – 6.19
Bloodrush – 4.16
Falla Me – 5.09
No Ghetto – 4.46
Nah Holla – 4.50
Speed Inna Yo Head – 7.12
Arvostelut

Desibeli.net:
Helsingin Sanomat:
Motivus

Motivus on suomalainen kuntosali, joka sijaitsee Vallilassa. Motivuksen tuotteita ovat mm. Ryhmäliikunta 3.0, joka on maksimissaan 10 henkilön ryhmälle suunnattua toiminnallisen harjoittelun ryhmäliikuntaa. Lisäksi Motivus tarjoaa asiakkailleen laadukkaita valmennus- ja kuntosalipalveluita.
Motivus on perinteikäs suomalainen kuntosaliketju, joka sai uuden elämän uudella omistajapohjalla vuoden 2022 elokuussa.
Aiheesta muualla

Kotisivut
Nj

Nj tarkoittaa seuraavia:
nanojoule, tunnus nJ, energian yksikkö
New Jersey, postilyhenne NJ, Yhdysvaltain osavaltio
Nurmon Jymy, NJ, seinäjokelainen urheiluseura.
Neliöjalka, nj, pinta-alan yksikkö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nj”, voi hakea sivunnimihaulla, laajalla sivunnimihaulla tai tekstihaulla.
Moro-konflikti

Moro-konflikti oli Filippiinien hallituksen ja islaminuskoisten morojen välinen konflikti vuosina 1969–2014. Konflikti rajoittui pääasissa morojen asuttamalle Mindanaon saarelle, jonka itsenäisyyttä he ajoivat. Hallitus ja merkittävin kapinallisryhmittymä solmivat vuonna 2014 rauhansopimuksen, jonka myötä saari sai laajemman autonomian.
Tausta

Arabit saavuttivat Filippiinit 1300-luvulla, ja saariston eteläosa kääntyi hiljalleen islamiin. Filippiineistä tuli Espanjan siirtokunta 1500-luvulla ja saarten väestö käännytettiin katolisiksi. Ainoastaan Mindanao säilyi islamilaisena ja espanjalaiset antoivat muslimiväestölle nimen moros. Espanjalaisilla oli vaikeuksia saada moroja hallintaan, ja Mindanaon hallinnasta taisteltiin siirtomaa-ajan loppuun saakka. Filippiinien siirryttyä Yhdysvalloille 1899 morot jatkoivat kapinointia.
Konflikti

Vuonna 1968 Filippiinien presidentti Ferdinand Marcos määräsi 68 armeijan muslimisotilasta teloitettavaksi, sillä hän pelkäsi heidän aloittavan kapinan keskushallintoa vastaan. Tästä suivaantuneen muslimit perustivat vuonna 1969 Moron kansallisen vapautusrintaman, jonka tavoitteeksi tuli Mindanaon itsenäistyminen. Vapautusrintama aloitti samana vuonna aseellisen konfliktin keskushallintoa vastaan. Saarella oli ollut jo aiemminkin yhteenottoja muslimien ja kristittyjen välillä ja kiistat koskivat myös luonnonvaroja ja sosiaalista epätasa-arvoa.
Vuonna 1974 Jolo käytännössä poltettiin taisteluissa maan tasalle, mikä herätti kansainvälistä huomiota. Hallitus myöntyi neuvottelemaan morojen kanssa 1976, ja neuvotteluissa luvattiin antaa Mindanaon hallintoalueille autonomiaa. Presidentti Marcos perui kuitenkin lupaukset, mikä suututti moroja entisestään. Seuraavana vuonna vapautusrintaman radikaali siipi erosi ja perusti Moron islamilaisen vapautusrintaman, jonka tavoitteena oli perustaa islamilainen valtio Mindanaolle.
Marcosin syrjäyttämisen jälkeen 1986 uusi presidentti Corazon Aquino aloitti nopeasti neuvottelut kansallisen vapautusrintaman kanssa. Neuvottelujen seurauksena osaan Mindanaosta perustettiin autonominen alue. 1990-luvun alussa saarelle syntyi uusia radikaaleja kapinallisryhmittymiä, joista merkittävimmät olivat Abu Sayyaf ja Jemaah Islamiyah. Presidentti Fidel Ramos solmi pitkien neuvotteluiden jälkeen rauhansopimuksen kansallisen vapautusrintaman kanssa 1996. Sopimuksen mukaisesti autonomisen alueen päätäntävaltaa lisättiin ja vapautusrintama laski aseensa. Islamilainen vapautusrintama jatkoi kuitenkin taisteluita.
Islamilaisen vapautusrintaman kanssa päästiin neuvotteluihin vasta 2000-luvulla. Vuonna 2003 sovittiin tulitauosta, joka ei kuitenkaan kestänyt kauaa. Rauhankeskustelut kuitenkin jatkuivat ja vuonna 2012 aloitettiin lopulliset neuvottelut rauhasta ja uuden autonomisen alueen perustamisesta. Sopimuksen tekemiseen meni kaksi vuotta ja vuonna 2014 islamilainen vapautusrintama suostui laskemaan aseensa. Pienemmät kapinallisryhmät eivät kuitenkaan allekirjoittaneet sopimusta ja ovat vannoneet jatkavansa taisteluita.
Mustamaa

| Mustamaa Azaghal |
| --- | --- | --- |

Studioalbumin tiedot
 Äänitetty : maaliskuu 1999, Cursed Studio; toukokuu 1999, HellKult Studio
 Julkaistu: 1999
 Formaatti: LP, CD, MCD
 Tuottaja(t): Narqath, Jani Loikas
 Tyylilaji: black metal
 Kesto: 36.53
 Levy-yhtiö: Melancholuy Promotion
Azaghalin muut julkaisut
|   | Mustamaa 1999 | Harmagedon (EP) 1999 |
Mustamaa on suomalaisen black metal -yhtye Azaghalin esikoisalbumi. Se julkaistiin vuonna 1999 levymerkillä Melancholy Promotion.
Kappaleet

Yhtä yön kanssa – 6.05
Mustamaa – 4.08
Kuolema Kristukselle – 4.47
De Vermis Mysteriis – 6.22
Portinvartija – 3.24
Juudas – 4.00
Kosto – 4.06
Viimeinen taistelu – 4.01
Kokoonpano

Varjoherra – laulu
Narqath – kitara, puhdas laulu, bassokitara, tuottaja, miksaaja, sanoitukset
Kalma – rummut
+
Jani Loikas – tuottaja, miksaaja (kappaleet 1–4)
Aiheesta muualla

Mustamaa Discogsissa. (englanniksi)
Albumi Mustamaa Encyclopaedia Metallum -sivustolla (englanniksi)
Neuvostoliiton asevoimat

| Neuvostoliiton asevoimat Вооружённые Силы Союза Советских Социалистических Республик Vooružonnyje Sily Sovetskogo Sojuza |
| --- | --- |

Toiminnassa:  15. tammikuuta 1918 – 26. joulukuuta 1991
Valtio:   Neuvostoliitto
Puolustushaarat:  Neuvostoliiton maavoimat Neuvostoliiton laivasto Neuvostoliiton ilmavoimat Neuvostoliiton ilmapuolustus Strategiset ohjusjoukot
Koko:  5 490 000 palkkasotilasta 35 745 000 reserviläistä
Komentajat
Tunnettuja komentajia:   Josif Stalin  Nikita Hruštšov  Leonid Brežnev   Mihail Gorbatšov
Neuvostoliiton asevoimat (ven. Вооружённые Силы Советского Союза, Vooružonnyje Sily Sovetskogo Sojuza; lyhyemmin neuvostoarmeija) oli Neuvostoliiton armeija, joksi vapaaehtoisista punakaarteista lopputalvella 1918 muutettu Työläisten ja talonpoikien puna-armeija muutettiin vuonna 1946. Samana vuonna muutettiin aatteellisesta valtiollisemmaksi myös muita Neuvostoliiton instituutioita: kansankomissariaateista tuli ministeriöitä ja kansankomissaareista ministereitä.
Toisen maailmansodan seurauksena neuvostojoukkoja jäi Itä-Eurooppaan Pariisin rauhansopimuksenkin tultua allekirjoitetuksi. Se päätti toisen maailmansodan monen maan osalta. Jännitystä aiheuttavaksi kysymykseksi jäi Saksan jako sekä mahdollinen kysymys Saksan yhdistämisestä samoin kuin Itä-Euroopan maiden ulkopolitiikka suhteessa Neuvostoliittoon. Euroopan ulkopuolella Neuvostoliiton armeija antoi asiantuntija-apua ja teknistä apua monissa siirtomaasodissa Aasiassa, Latinalaisessa Amerikassa ja Afrikassa entisiä siirtomaavaltoja vastaan taistelleille marxilaisille tai sellaisiksi julistautuneille vapautusliikkeille. Korean sodassa Neuvostoliiton ilmanvoimat tarjosi jopa hävittäjälentäjiä Pohjois-Korealle kiinalaisten tapaan ja Vietnamin sodassa tekninen apu oli merkittävää muun muassa ilmatorjunnan osalta.